

REPUBLIKA HRVATSKA

ŠIBENSKO-KNINSKA ŽUPANIJA



G R A D Š I B E N I K

Upravni odjel za financije

Šibenik, 15. veljače 2022.

BILJEŠKE UZ FINANCIJSKE IZVJEŠTAJE -

ZA RAZDOBLJE I-XII/2021.

Izvještaj o prihodima i rashodima (Obrazac PR-RAS)

U obrascu PR-RAS za razdoblje I-XII/2021. godine ukupni prihodi i primici (AOP 632) su ostvareni u ukupnom iznosu od 258.659.514 kn, što je za 44.214.225 kn više u odnosu na isto razdoblje 2020. godine. Ukupni rashodi i izdaci (AOP 633) su u izvještajnom razdoblju ostvareni u iznosu od 275.174.026 kn, što je za 50.304.214 kn više u odnosu na isto razdoblje 2020. godine. Značajnija odstupanja u odnosu na isto izvještajno razdoblje prethodne godine bilježe se na sljedećim AOP – ima:

1. AOP 003 - Porez i prirez na dohodak – ostvarenje je veće za 7.439.315 kn jer se izmjenama Zakona o financiranju JLP(R)S udio gradova i općina u raspodjeli prihoda od poreza na dohodak povećao s 60% na 74%. Kako je uslijed pandemije korona virusa u 2020. godini Ministarstvo financija Gradu Šibeniku odobrilo beskamatni zajam po osnovi odgođenog poreza i prireza na dohodak, tako je po toj osnovi u 2021. godini evidentirano 49.675 kn uplata poreza na dohodak sukladno Izvješću Fine, dok se razlika od 87.349.094 kn odnosi na uplate poreza i prireza na dohodak u 2021. godini. Prema Uputi Ministarstva financija po prvi puta se evidentiraju uplate poreza i prireza na dohodak po godišnjoj prijavi (AOP 008) sukladno Izvješću Fine, a koje iznose 2.927.783 kn. Povrat poreza i prireza na dohodak po godišnjoj prijavi (AOP 010) iznosi 12.523.312 kn, što umanjeno za uplate poreza i prireza na dohodak po godišnjoj prijavi (AOP 008) ukupno iznosi 9.595.529 kn te je za 1.517.819 kn veći u odnosu na isto izvještajno razdoblje prošle godine. Naime, početkom 2020. godine su stupile na snagu izmjene Zakona o porezu na dohodak koje su se odnosile na porezno rasterećenje rada mladih osoba i to umanjenjem obveze poreza na dohodak za 100 posto za mlade do 25-te godine života, a za 50 posto za mlade od 26-te do 30-te godine života, što se odrazilo u 2021. godini prilikom podnošenja godišnjih prijava poreza na dohodak za 2020. godinu.
2. AOP 018 – Porezi na imovinu – ostvarenje je veće za 2.779.316 kn zbog većeg ostvarenja prihoda od poreza na kuće za odmor (AOP 019) za 449.324 kn i poreza na promet nekretnina (AOP 022) za 2.329.992 kn.
3. AOP 024 – Porezi na robu i usluge – ostvarenje je manje za 49.540 kn zbog manjeg ostvarenja prihoda od poreza na potrošnju (AOP 026) uzrokovanog smanjenjem stope poreza sa 3% na 1,5% u svrhu fiskalnog rasterećenja ugostiteljske djelatnosti u doba pandemije korona virusa.
4. AOP 049 – Pomoći od međunarodnih organizacija te institucija i tijela EU – ostvarenje je manje za 908.992 kn jer su u 2020. godini doznačena sredstva za nabavu mrežne opreme u sklopu projekta WIFI4EU (AOP 051) te za projekte Step up, Kairos i Cities kojih u 2021. godini nije bilo.
5. AOP 055 – Tekuće pomoći proračunu iz drugih proračuna i izvanproračunskim korisnicima – ostvarenje ove skupine prihoda je veće za 2.721.536 kn u odnosu na 2020. godinu najvećim dijelom zbog doznačenih sredstava fiskalnog izravnanja od strane Ministarstva financija koja su se u 2020. godini doznačavala iz raspodjele poreza i prireza na dohodak te evidentirala u okviru podskupine porez i prirez na dohodak (AOP 003). Od mjera fiskalnog izravnanja u 2021. godini je ukupno doznačeno 6.491.491,47 kn, dok su u 2020. godini u okviru ove skupine evidentirane kompenzacijske mjere u iznosu od 3.838.401,42 kn doznačene iz državnog proračuna u visini procijenjenoga gubitka prihoda na temelju povećanja osobnog odbitka sukladno izmjenama propisa kojima je uređeno oporezivanje dohotka, a koji su stupili na snagu 1. siječnja 2020. godine. Također su u sklopu ove skupine prihoda evidentirana doznačena sredstva iz državnog proračuna za projekt Pomoćnika u nastavi kao nacionalni dio sufinanciranja projekta.
6. AOP 057 – Pomoći od izvanproračunskih korisnika - ostvarenje je manje za 875.664 kn zbog uplaćenih sredstava od Fonda za zaštitu okoliša i energetsku učinkovitost u svrhu sufinanciranja troškova građenja hale u sklopu Centra za gospodarenje otpadom Bikarac u 2020. godini (AOP 059). Od strane Hrvatskih voda u 2021. godini uplaćena su sredstva za sufinanciranje troškova revidiranja baze komunalne naknade u iznosu od 273.231 kn.
7. AOP 070 – Tekuće pomoći temeljem prijenosa EU sredstava – ostvarenje u 2021. godini je veće za 292.126 kn zbog doznačenog predujma za projekt u osnovnim školama Prehrana 6.
8. AOP 071 - Kapitalne pomoći temeljem prijenosa EU sredstava – ostvarenje je ukupno veće za 7.448.664 kn zbog više doznačenih sredstva iz državnog proračuna za sufinanciranje projekata Hrvatski centar koralja Zlarin, Revitalizacija tvrđave sv. Ivan te za izgradnju infrastrukture u Industrijskoj zoni Podi, a temeljem zahtjeva za nadoknadu sredstava. U odnosu na 2020. godinu manje su ostvareni prihodi u sklopu projekta Centar za nove tehnologije i poduzetništvo Trokut za 3.275.267,43 kn jer je projekt završen u 2020. godini.
9. AOP 072 – Prijenosi između proračunskih korisika istog proračuna – ostvarenje u 2020. godini se odnosi na doznačena sredtva u sklopu projekta Krešimir čiji je nositelj Tvrđava kulture Šibenik, a Grad Šibenik sudjeluje kao partner.
10. AOP 086 - Prihodi od nefinancijske imovine – ostvarenje je veće za 2.253.349 kn zbog više ostvarenih prihoda od naknada za koncesije i kocesijska odobrenja na pomorskom dobru (AOP 087) te zakupa poslovnih prostora i javnih površina (AOP 088) kn. Povećanja s osnove zakupa u ukupnom iznosu od 2.223.420 kn su posljedica mjera donesenih od strane Gradskog vijeća kojima je utvrđeno oslobađanje od plaćanja zakupnine i naknade za korištenje javne površine gospodarskim subjektima u svrhu ublažavanja posljedica uslijed pandemije korona virusa u istom izvještajnom razdoblju prošle godine.
11. AOP 102 – Upravne i administrativne pristojbe – ostvarenje je veće za 1.601.306 kn zbog većeg ostvarenja prihoda od gradskih pristojbi (AOP 104) za 480.006 kn te turističke pristojbe za 1.103.314 kn, a što je posljedica pandemije korona virusa u istom izvještajnom razdoblju prošle godine.
12. AOP 107 – Prihodi po posebnim propisima – ostvarenje je manje za 391.662 kn zbog manje uplaćenih sredstava po osnovi vodnog doprinosa te naknada za isporučenu energiju vjetroelektrana.
13. AOP 115 – Komunalni doprinosi i naknade - ostvareni su za ukupno 1.226.371 kn manje, od čega su prihodi od komunalnog doprinosa ostvareni za 5.584.787 kn manje, dok je prihod od komunalne naknade ostvaren za 4.358.416 kn više.
14. AOP 127 – Povrat kapitalnih pomoći danih trgovačkim društvima i obrtnicima po protestiranim jamstvima – ostvarenje od 150.000,00 kn se odnosi na povrat sredstava po protestiranom jamstvu od strane HNK Šibenik s.d.d..
15. AOP 148 – Plaće (bruto) – ostvarenje plaća je veće za 895.259 kn najvećim dijelom zbog povratka pet djelatnica s porodiljnog dopusta, zapošljavanja tri nova djelatnika te povećanja koeficijentabza djelatnike koji su zbog dužine staža upali u veći klasifikacijski rang.
16. AOP 153 – Ostali rashodi za zaposlene su veći za 138.739 kn zbog većeg broja isplaćenih jubilarnih naknada te regresa uoči korištenja godišnjeg odmora kojeg u 2020. godini nije bilo.
17. AOP 164 – Rashodi za materijal i energiju – ostvarenje je za 578.630 kn veće zbog većih troškova električne energije.
18. AOP 172 – Rashodi za usluge bilježe povećanje od 5.734.708 kn zbog većih troškova poštarine, javnog prijevoza, usluga tekućeg i investicijskog održavanja nerazvrstanih cesta, javnih površina, javne rasvjete, plaža i obala, gradske imovine te usluga promidžbe i informiranja u svrhu provođenja lokalnih izbora te EU projekata. Sukladno Okružnici Ministarstva financija javna usluga komunalnog prijevoza putnika evidentirana je na osnovnom računu 32319 - Ostale usluge za komunikaciju i prijevoz u iznosu od 2.756.250 kn, dok se u prethodnim godinama evidentirala na računu 35221 – Subvencije trgovačkom društvima izvan javnog sektora. Manje ostvarenje bilježe komunalne usluge, zakupnine i najamnine te ostale usluge.
19. AOP 183 – Ostali nespomenuti rashodi poslovanja – u oviru ove podskupine u 2020. godini su se evidentirala sufinanciranja privatnih vrtića (AOP 190) u iznosu od 6.966.000 kn, međutim u 2021. godini sukladno Uputi Ministarstva financija iste je bilo nužno evidentirati u okviru skupine 35 subvencije u iznosu od 6.955.200 kn. Naknade za rad predstavničkih i izvršnih tijela, povjerenstva i slično bilježe smanjenje od 266.065 kn jer je izmjenama Zakona o lokalnoj i područnoj (regionalnoj) samoupravi ("Narodne novine" br. 144/20) utvrđen maksimalan iznos naknada koji se može odrediti za rad u predstavničkom tijelu i radnim tijelima predstavničkog tijela, a određuje se u neto iznosu po članu predstavničkog tijela tako da ukupna godišnja neto naknada po članu predstavničkog tijela ne smije iznositi više od 12.000,00 kn u gradu s više od 35.000 do 60.000 stanovnika. Gradsko vijeće Grada Šibenika je temeljem navedenog smanjilo iznos naknada Odlukom o naknadama članovima Gradskog vijeća Grada Šibenika i članovima radnih tijela Gradskog vijeća Grada Šibenika („Službeni glasnik Grada Šibenika”, broj 2/21). Pristojbe i naknade (AOP) bilježe povećanje od 277.435 kn zbog većih troškova poticajne naknade za smanjenje količine miješanog komunalnog otpada u odnosu na prethodnu godinu.
20. AOP 211 – Subvencije trgovačkim društvima u javnom sektoru – ostvarenje u 2020. godini se odnosi na usluge prijevoza brodom na lokalnim linijama.
21. AOP 216 – Subvencije trgovačkim društvima i zadrugama izvan javnog sektora – ostvarenje je za 4.606.841 kn veće zbog prethodno navedenih promjena na AOP-ima 172 i 183.
22. AOP 226 – Pomoći unutar općeg proračuna – ostvarenje je veće za 260.736 kn zbog sufinanciranja 15 % troškova nabave spremnika za odvojeno prikupljanje otpada, dok je razlika sufinancirana od strane Fonda za zaštitu okoliša i energetsku učinkovitost.
23. AOP 231 – Pomoći proračunskim korisnicima drugih proračuna su povećane za 461.971 kn u odnosu na isto razdoblje prethodne godine zbog troškova održavanja lokalnih izbora - sredstva doznačena Županijskom sudu u Šibeniku.
24. AOP 259 – Tekuće donacije – bilježe povećanje za 386.965 kn najvećim dijelom zbog više doznačenih sredstva za djelovanje sportskih udruga.
25. AOP 263 – Kapitalne donacije – bilježe smanjenje za 780.590 kn jer su u 2020. godini sufinancirani radovi na produljenju zapadnog dijela luke Vrnaža.
26. AOP 268 – Kazne, penali i naknade štete su manje za 887.295 kn u odnosu na isto razdoblje prethodne godine, a radi se o naknadama štete pravnim i fizičkim osobama temeljem rješenja o ovrsi, sudskih presuda i izvansudskih nagodbi.
27. AOP 294 – Prihodi od prodaje materijalne imovine – prirodnih bogatstava su povećani za 3.076.898 kn zbog većeg ostvarenja prihoda od prodaje građevinskog zemljišta u vlasništvu Grada Šibenika u Industrijskoj zoni Podi.
28. AOP 306 – Prihodi od prodaje građevinskih objekata – ostvarenje je manje za 814.827 kn u odnosu na isto razdoblje prethodne godine zbog prodaje stana u vlasništvu Grada.
29. AOP 346 – Materijalna imovina – prirodna bogatstva – ostvarenje ove podskupine rashoda je veće za 2.771.704 kn zbog većih troškova naknada za deposedirana zemljišta i izvlaštenja.
30. AOP 350 – Nematerijalna imovina se povećala za 7.079.151 kn u odnosu na isto razdoblje prethodne godine zbog većih ulaganja u revitalizaciju tvrđave sv. Ivan radi prava korištenja te uređenja poučne staze Gvozdenovo – Kamenar.
31. AOP 358 – Građevinski objekti bilježe povećanje za 6.243.722 kn, a najvećim dijelom zbog troškova u sklopu Projekta izgradnje infrastrukture Industrijske zone Podi, izgradnje dječjeg vrtića Ljubica, uređenja ceste oko sv. Mare, uređenja dječjih i sportskih igrališta, rekonstrukcije i dogradnje nogostupa na području Šibenika, uređenja Ulice branitelja Domovinskog rata te izgradnje pješačko – biciklističke staze „Naš mir“.
32. AOP 363 – Postrojenja i oprema su ostvareni u većem iznosu za 11.893.213 kn zbog nabave opreme za potrebe videonadzora, nabave opreme u sklopu projekta Revitalizacije tvrđave sv. Ivan te za potrebe uređenja dječjih i sportskih igrališta.
33. AOP 372 – Prijevozna sredstva – ostvarenje u iznosu od 84.500,00 kn se odnosi na nabavljenu poljoprivrednu opremu u sklopu projekta prikupljanja otpada na Zlarinu - poticanje otočnog razvoja.
34. AOP 388 – Umjetnička, literarna i znanstvena djela – ostvarenje u iznosu od 261.999 kn se odnosi na dokumente prostornog uređenja koji su u prethodnoj godini bili evidentirani na podskupini 412 – nematerijalna imovina, odnosno na AOP-u 356.
35. AOP 404 – Manjak prihoda od nefinancijske imovine – preneseni – Odlukom o raspodjeli rezultata za 2020. godinu utvrđen je manjak prihoda od nefinancijske imovine u iznosu od 47.664.761,96 kn. Tijekom 2021. godine izvršena je korekcija prenesenog rezultata u iznosi od 58.809,62 kn za povrat sredstava u sklopu projekta Zajedno u bolje sutra što zajedno s utvrđenim prenesenim manjkom iz 2020. godine iznosi 47.723.572 kn.
36. AOP 421 – Povrat zajmova danih neprofitnim organizacijama, građanima i kućanstvima u tuzemstvu – ostvarenje je za 361.187 kn veće zbog veće otplate kredita za stanove POS-a na Meterizama.
37. AOP 436 – Povrat zajmova danih tuzemnim trgovačkim društvima izvan javnog sektora – ostvarenje u iznosu od 950.000,00 kn se odnosi na povrat zajma od strane Tef d.d. temeljem Ugovora o zajmu i sporazumu radi osiguranja novčane tražbine prijenosom vlasništva.
38. AOP 474 - Primici od prodaje dionica i udjela u glavnici trgovačkih društava izvan javnog sektora - ostvarenje u 2020. godini u iznosu od 751.000 kn se odnosi na primitak od prodaje dionica HNK Šibenik s.d.d. sukladno sklopljenom Ugovoru o prijenosu dionica.
39. AOP 484 – Primljeni krediti od kreditnih institucija u javnom sektoru – ostvarenje u ovom razdoblju se odnosi na primljeni kredit od strane HPB d.d. sukladno Ugovoru o dugoročnom kreditu iz 2020. godine.
40. AOP 501 – Primljeni zajmovi od državnog proračuna – ostvarenje u 2020. godini se odnosi na kratkoročni beskamatni zajam Ministarstva financija za odgodu poreza i prireza na dohodak i povrat poreza na dohodak po godišnjoj prijavi za 2019. godinu. Kako je zajam doznačen u iznosu od 11.440.833,40 kn, preostali neotplaćeni iznos od 8.832.321,88 kn se evidentirao kao primitak sukladno važećem Pravilniku o proračunskom računovodstvu i Uputama Ministarstva financija. U 2021. godini Grad Šibenik je ostvario pravo na beskamatni zajam po osnovi pada prihoda u odnosu na 2019. godinu u iznosu od 600.000,00 kn te su navedena sredstva doznačena od strane Ministarstva financija s rokom vraćanja od 3 godine.
41. AOP 583 – Dionice i udjeli u glavnici trgovačkih društava izvan javnog sektora - ostvarenje u 2020. godini se odnosi na troškove osnivačkog uloga društva Inkubator za nove tehnologije Trokut Šibenik d.o.o.
42. AOP 611 – Otplata glavnice primljenih zajmova od državnog proračuna – ostvarenje je veće za 7.581.130 kn zbog otplate kratkoročnog beskamatnog zajma Ministarstva financija iz 2020. godine te početka otplate zajma za II. fazu izgradnje centra Bikarac.

Bilanca (Obrazac BIL)

1. AOP 001 – Imovina - Vrijednost aktive - ukupne imovine Grada Šibenika (AOP 001) na dan 31. prosinca 2021. godine iznosi 2.505.717.399 kn i u odnosu na stanje imovine 1. siječnja 2021. godine evidentno je povećanje vrijednosti gradske imovine za 15.440.682 kn. Udio nefinancijske imovine u ukupnoj aktivi iznosi 60,02%, dok financijska imovina u ukupnoj imovini Grada participira udjelom od 39,98%.
2. AOP 002 - Nefinancijska imovina - ukupna vrijednost nefinancijske imovine Grada na dan bilance iznosi 1.323.883.619 kn i u odnosu na prethodnu godinu veće je vrijednosti za 19.857.943 kn.
3. AOP 003 – Neproizvedena dugotrajna imovina - u ukupnoj strukturi neproizvedene dugotrajne imovine (AOP 003) u vrijednosti od 106.463.886 kn bilježi se smanjenje od 14.040.829 kn u odnosu na stanje 1. siječnja 2021. godine. Najveća odstupanja se bilježe kod nematerijalne imovine (AOP 005) zbog preknjiženja ulaganja u tuđu imovinu - kapitalni projekt Revitalizacija tvrđave sv. Ivan na ulaganje u pripremu budući da projekt još nije realiziran. U strukturi ukupne nefinancijske imovine vrijednosno najveći udio zauzima proizvedena dugotrajna imovina (AOP 007) u vrijednosti od 1.134.700.199 kn, iako sa smanjenjem od 38.846.586 kn u odnosu na stanje 1. siječnja 2021. godine u većem dijelu zbog redovnoga godišnjeg ispravka vrijednosti.
4. AOP 021 – Uređaji, strojevi i oprema za ostale namjene – vrijednost je veća za 6.519.400 kn, a najvećim dijelom zbog prijenosa prava vlasništva spremnika za odvojeno prikupljanje otpada (plastike, papira i kartona) bez naknade sukladno sklopljenom Ugovoru s Fondom za zaštitu okoliša i energetsku učinkovitost te opreme za dječja igrališta (Meterize/ Ražine/ Vidici/ Vrpolje) te sportska igrališta (Zaton/ Miminac).
5. AOP 048 – Zalihe sitnog inventara i auto guma – odstupanje u vrijednosti 52.375 kn se odnosi na stavljanje na vrijednost sitnog inventara koji još nije u uporabi – projekt tvrđave sv. Ivana te ulaganje u projekt implementacije sustava video nadzora na javnim površinama.
6. AOP 051 – Nefinancijska imovina u pripremi - ukupna vrijednost ove vrste imovine je 82.667.159 kn i veća je za 72.692.983 kn u odnosu na stanje 1. siječnja 2021. godine.
7. AOP 052 – Građevinski objekti u pripremi - do najznačajnijih povećanja dolazi zbog ulaganja u pripremi u kapitalne projekte – Revitalizacija tvrđave sv. Ivan, Centar koralja Zlarin, Izgradnja DV Ljubica, Ulaganje u energetsku obnovu Hrvatskog narodnog kazališta u Šibeniku, projekt PZ Podi - Izgradnja prometnice s pripadajućom infrastrukturom – reklamni pano.
8. AOP 053 – postrojenja i oprema u pripremi - implementacija sustava videonadzora na javnim površinama, oprema u sklopu projekta Revitalizacije tvrđave sv. Ivan te projekta Hrvatski centar koralja na Zlarinu.
9. AOP 054 – Prijevozna sredstva u pripremi – odstupanje u iznosu 819.997 kn se odnosi na preknjiženje s uporabe na pripremu za nabavu midi busa u sklopu projekta Revitalizacije tvrđave sv. Ivan.
10. AOP 056 – Ostala nematerijalna proizvedena imovina u pripremi – odstupanje u iznosu 2.734.760 kn se odnosi na stavljanje u uporabu sve nematerijalne imovine čija realizacija nije završena do datuma 31. prosinca 2021. godine: geodetske podloge- geodetske snimke, idejni projekt za područje nekadašnje vojarne Ante Jonjić, projekti za izgradnju sportskih objekata (Sportsko-rekreacijska zona Jamnjak, Izgradnja teniskog centra na Šubićevcu, Rekonstrukcija vidikovca Smričnjak), projektna dokumentacija za vertikalni promet, projektna dokumentacija u sklopu projekta ITU – integrirana teritorijalna ulaganja (strategija razvoja urbanog područja grada Šibenika) te prostorni planovi uređenja grada Šibenika.
11. AOP 063 – Financijska imovina - vrijednost ukupne financijske imovine Grada iznosi 881.833.780 kn i bilježi smanjenje za 4.417.261 kn u odnosu na stanje prethodne godine.
12. AOP 065 – Novac u banci, odnosno novac na računu kod tuzemnih poslovnih banaka (AOP 067) – sadrži stanje novčanih sredstava na računu i u blagajni koja ukupno iznose 3.078.876 kn, a strukturno se odnose na stanje novčanih sredstava redovnog računa te podračune za EU projekte te za izdvojena sredstva u svrhu izvlaštenja zemljišta namjene nerazvrstane prometnice.
13. AOP 070 – Izdvojena novčana sredstva u 2019. godini se odnose na rezervirana sredstva po nalogu suda za sudske sporove u tijeku, a koja su u 2020. godini isplaćena.
14. AOP 084 – zajmovi neprofitnim organizacijama, građanima i kućanstvima u tuzemstvu – sadrži za 713.150 kn manji saldo potraživanja u odnosu na prošlu godinu, a sukladno kvartalno doznačenim sredstvima APN-a od prodaje stanova sukladno Zakonu o društveno poticanoj stanogradnji.
15. AOP 092 – saldo potraživanja na datum 1. siječnja 2021. godine je ukupno iznosio 950.000,00 kn te je Grad Šibenik u 2021. godini postupio po Ugovoru o zajmu i sporazumu radi osiguranja novčane tražbine prijenosom vlasništva (KLASA: 940-01/18-01/01, URBROJ: 2182/01-06-19-1) i Sporazuma o uređenju međusobnih odnosa (KLASA: 940-01/18-01/01, URBROJ: 2182/01-06-19-2) od 17. veljače 2021. godine na način da se u zemljišne knjige upiše prijenos prava vlasništva nekretnine označene kao kat. čestica 685/40 Z.U. 3493 K.O. Šibenik, Tvornica, površine 97 m2 sukladno Elaboratu procjene tržišne vrijednosti nekretnina (zgrada) u vlasništvu poduzeća TEF d.d. od veljače 2018. godine, čime je saldo potraživanja po danoj pozajmici na datum 30. lipnja 2021. godine sveden na nulu.
16. AOP 131 – Dionice i udjeli u glavnici trgovačkih društava u javnom sektoru – povećanje u iznosu 1.200 kn (nominalna vrijednost dionica HPB d.d.) je produkt preknjiženja po ekonomskoj klasifikaciji s razreda 1531 (Dionice i udjeli u glavnici tuzemnih kreditnih i ostalih financijskih institucija izvan javnog sektora - AOP 135) na razred 1512 (Dionice i udjeli u glavnici kreditnih institucija u javnom sektoru).
17. AOP 148 – Potraživanja za pomoći od izvanproračunskih korisnika – saldo potraživanja u iznosu 463.414 kn se odnosi na potraživanje prema Fondu za zaštitu okoliša i energetsku učinkovitost u svrhu refundacije opravdanih troškova po kapitalnom projektu Izgradnja biciklističke staze Naš mir.
18. AOP 152 – Potraživanja za pomoći iz državnog proračuna temeljem prijenosa EU sredstava – saldo potraživanja je za 355.774 kn manji u odnosu na prošlu godinu, a odnosi se na potraživanje prema Ministarstvu regionalnog razvoja i fondova EU u svrhu refundacije prihvatljivih troškova po kapitalnim projektima Revitalizacija tvrđave sv. Ivan te Hrvatski centar koralja Zlarin.
19. AOP 155 – Potraživanja za prihode od prodaje proizvoda i robe te pruženih usluga i za povrat po protestiranim jamstvima – saldo u iznosu 4.378.191 kn se odnosi na dio potraživanja za materijalne rashode prema Hrvatskim vodama te ostatak potraživanja po protestiranim jamstvima - HNK s.d.d. Šibenik od 4.121.051,22 kn koji je u odnosu na prošlu godinu manji za 150.000,00 kn, a čije je evidentiranje u 2021. godini izvršeno sukladno Pravilniku o izmjenama i dopunama Pravilnika o proračunskom računovodstvu i Računskom planu (NN, br. 108/120) s podskupine 136 na podskupinu 166 i tako prilagodio podatak u bilanci i za prethodnu godinu na navedenom AOP-u, a sukladno Okružnici Ministarstva financija (KLASA: 400-02 l2l-01/25, URBROJ: 513-05-03-21-5).
20. AOP 158 – Ispravak vrijednosti potraživanja - proveden sukladno važećem Pravilniku o proračunskom računovodstvu i Računskom planu te je saldo ispravka vrijednosti za potraživanja prihoda od poslovanja veći za 124.260 kn u odnosu na prošlu godinu.
21. AOP 160 – Potraživanje od prodaje neproizvedene dugotrajne imovine - saldo u iznosu 59.000 kn se odnosi na nepodmireni iznos fizičke osobe za kupnju građevinskog zemljišta sukladno Ugovoru o kupoprodaji zemljišta.
22. AOP 168 – Kontinuirani rashodi budućih razdoblja – odstupanje u iznosu 1.574.213 kn u odnosu na prošlu godinu je najvećim dijelom zbog uključenih rashoda za zaposlene, a postupajući sukladno važećem Pravilniku o proračunskom računovodstvu i Računskom planu za evidentiranje trinaestog kontinuiranog rashoda.
23. AOP 170 – Obveze – bilježe ukupno povećanje za 38.163.981 kn u odnosu na prošlu godinu.
24. AOP 172 – Obveze za zaposlene – odstupanje u iznosu 1.640.826 kn odnosi se na evidentiranje trinaestog kontinuiranog rashoda za plaće.
25. AOP 173 – Obveze za materijalne rashode – odstupanje u iznosu 3.061.801 kn u odnosu na prošlu godinu je najvećim dijelom za evidentiranje trinaestog kontinuiranog rashoda te za evidentiranje rashoda linijskog komunalnog prijevoza putnika koji su se u prethodnim godinama evidentirali na podskupini 235 - obveze za subvencije, a sukladno Okružnici Ministarstva (KLASA: 400-02/20-01729, URBROJ: 513-05-03-20-129.
26. AOP 182 – Ostale tekuće obveze – saldo najvećim dijelom u odnosu na prošlu godinu odstupa zbog naplaćenih tuđih prihoda (proračunski korisnici Grada), jamčevina za ozbiljnost ponuda sukladno procedurama javne nabave, obveze za PDV po obračunu te prijenose temeljem ugovora o sufinanciranju.
27. AOP 183- Obveze za nabavu nefinancijske imovine – odstupanje za 9.705.929 kn odnosi se najvećim dijelom za evidentiranje obveze za deposedirano zemljište te obveze po kapitalnom projektu Revitalizacija tvrđave sv. Ivan (refundacija prihvatljivih troškova ide kvartalno).
28. AOP 202 – Obveze za kredite od kreditnih institucija u javnom sektoru – Grad Šibenik je, sukladno Odluci Gradskog vijeća Grada Šibenika o zaduženju Grada Šibenika za kapitalne investicije i EU projekte (KLASA: 406-01/20-02708, URBROJ: 2182/01-06-20-13) od 31. srpnja 2020. godine te po dobivenoj suglasnosti Vlade RH za dugoročno zaduženje (KLASA: 022-03/20-04/426, URBROJ: 50301-05/31-20-2) od 30. studenog 2020. godine, sklopio 29. prosinca 2020. godine s Hrvatskom poštanskom bankom d.d., Zagreb Ugovor o dugoročnom kreditu broj 133/2020-DPVPJS (KLASA: 496-01720-02708, URBROJ: 2182/01-06-20-20) u iznosu 27.500.000,00 kn za financiranje kapitalnih projekata s rokom izvršenja kredita do 31. prosinca 2021. godine.
29. AOP 206 – Obveze za kredite od tuzemnih kreditnih institucija izvan javnog sektora – odnosi se na saldo obveza po odobrenom kreditu Zagrebačke banke d.d. čiji je saldo manji za 2.778.802 kn u odnosu na prošlu godinu zbog otplaćenih iznosa glavnice sukladno otplatnom planu te usklade prenesenog stanja iz prethodnih godina primjenom metode povijesnog tečaja.
30. AOP 211 – Obveze za zajmove od državnog proračuna – saldo se odnosi na obveze za kratkoročni beskamatni zajam po osnovi odgode poreza na dohodak od 1.704.936,80 kn, saldo obveza po dugoročnom zajmu za Bikarac I.faza od 7.505.175,38 kn temeljem otplaćenih iznosa glavnice sukladno otplatnom planu te usklade prenesenog stanja iz prethodnih godina primjenom metode povijesnog tečaja, saldo za otplaćene glavnice sukladno otplatnom planu od 17.745.000,00 kn i saldo po osnovi odobrenog beskamatnog zajma po osnovi pada prihoda od 600.000,00 kn.

Izvještaj o rashodima prema funkcijskoj klasifikaciji (Obrazac RAS-funkcijski)

U obrascu RAS-funkcijski za razdoblje I-XII/2021. godine prikazani su ostvareni rashodi nastali u navedenom razdoblju po funkcijskoj klasifikaciji bez uključenih izdataka od financijske imovine i prijenosa proračunskim korisnicima iz nadležnog proračuna za financiranje rashoda poslovanja (podskupina 367).

Izvještaj o promjenama u vrijednosti i obujmu imovine i obveza (Obrazac P-VRIO)

AOP 018 – Promjene u obujmu imovine – iznos povećanja se odnosi na ustupljenu i novootkrivenu imovinu koja nije bila evidentirana u poslovnim knjigama Grada Šibenika, prijenos prava vlasništva spremnika za odvojeno prikupljanje otpada (plastike, papira i kartona) bez naknade sukladno sklopljenom Ugovoru s Fondom za zaštitu okoliša i energetsku učinkovitost te prijenose ulaganja u: Tvrđavu sv. Mihovila i Kuću umjetnosti Arsen od strane Tvrđave kulture Šibenik te prijenos ulaganja u Brešanovu sobu od strane HNK u Šibeniku. Iznos smanjenja nefinancijske imovine se odnosi na prijenose kapitalnih ulaganja na osnovne škole, darovane opreme Općoj bolnici Šibensko-kninske županije i Zavodu za javno zdravstvo Šibensko-kninske županije, otpise potraživanja te umanjenja komunalnog doprinosa i komunalne naknade zbog oslobođenja.

Izvještaj o obvezama (Obveze)

U obrascu Obveze iskazano stanje obveza na kraju izvještajnog razdoblja (AOP 038) u iznosu od 129.994.505 kn najvećim dijelom se odnosi na nedospjele obveze po primljenim kreditima i zajmovima u iznosu od 60.727.140 kn, na obveze za materijalne rashode, obveze za nabavu nefinancijske imovine, ostale tekuće obveze te međusobne obveze proračunskih korisnika. U dospjele međusobne obveze proračunskih korisnika (AOP 040) evidentirane su obveze za uplatu dijela prihoda od prodaje stanova u državni proračun u iznosu od 1.001.387 kn, a u nedospjele međusobne obveze proračunskih korisnika (AOP 098) spadaju obveze proračuna za nepotrošene vlastite i namjenske prihode proračunskih korisnika uplaćene u proračun u iznosu od 5.963.572 kn.

PROČELNIK

Slobodan Tolić, dipl.oec.

*Prilozi:*

1. *Sudski sporovi u tijeku;*
2. *Popis ugovornih odnosa - dani i primljeni instrumenti osiguranja*